CELEX: 62010TN0124
Language: el
Date: 2010-03-17 00:00:00
Title: Υπόθεση T-124/10: Προσφυγή της 17ης Μαρτίου 2010 — Lidl Stiftung κατά ΓΕΕΑ — Vinotasia (VITASIA)

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/45
            
         Προσφυγή της 17ης Μαρτίου 2010 — Lidl Stiftung κατά ΓΕΕΑ — Vinotasia (VITASIA)
   (Υπόθεση T-124/10)
   2010/C 134/74
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Lidl Stiftung & Co. KG (Neckarsulm, Γερμανία) (εκπρόσωποι: M. Schaeffer και A. Marx, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vinotasia GmbH (Koblenz, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών της 14ης Ιανουαρίου 2010 στην υπόθεση R 1054/2008-4,
            
         
               —
            
            
               να απορρίψει την υπ’ αριθ. B 1 027 947 ανακοπή, η οποία ασκήθηκε στις 30 Ιουνίου 2006, κατά το μέρος που έγινε δεκτή με την απόφαση του τμήματος ανακοπών της 30ής Μαΐου 2008,
            
         
               —
            
            
               να υποχρεώσει το καθού να φέρει τα έξοδα τόσο της δίκης ενώπιον του Δικαστηρίου της Ευρωπαϊκής Ενώσεως όσο και της διαδικασίας ενώπιον του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα),
            
         
               —
            
            
               επικουρικώς, να αναστείλει την εκδίκαση της υποθέσεως έως την έκδοση της αποφάσεως του Γερμανικού Γραφείου Ευρεσιτεχνιών και Σημάτων επί της ασκηθείσας στις 17 Μαρτίου 2010 αιτήσεως περί κηρύξεως της ακυρότητας του υπ’ αριθ. 302 15 015 προγενέστερου γερμανικού σήματος «VINOTASIA».
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «VITASIA» για προϊόντα των κλάσεων 29, 30, 31, 32 και 33 (αίτηση αριθ. 4 691 101)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Vinotasia GmbH
   
      Αντιταχθέν σήμα ή σημείο: το υπ’ αριθ. 302 15 015 γερμανικό λεκτικό σήμα «VINOTASIA» για προϊόντα και υπηρεσίες των κλάσεων 32, 33 και 35
   
      Απόφαση του τμήματος προσφυγών: μερική αποδοχή της ανακοπής
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 207/2009 (1), καθώς δεν υφίσταται κίνδυνος συγχύσεως μεταξύ των δύο επίμαχων σημάτων
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).